Kavman ofis long tri provins i klos
Public Service Commission i putum aot notis blong ol Kavman Dipatmen long Malampa, Shefa mo Tafea i klosem ofis folem rabis weta.
Jeaman blong Public Service Commission, Simil Johnson, i talem se ol dipatmen ia i mas klos blong putum gud ol propeti blong Kavman i stap long ol sef ples.
Mr Johnson i talem se ol ofis ia i mas klos kasem taem we weta i kambak gud bakegen.
“Commission i putum aot komunikesen i ko aot long ol ofisiol long Malampa, Shefa mo Tafea folem tropikol low ia,”
“Ol ofis i mas klos mo ol kavman ofisa ia i lukaotem gud ol propeti blong kavman long ol aelan. Sapos situasen i ko daon wok i save ko hed bageken.
“Notis ia i beis long konsaltesen we yumi kat wetem Meteo Dipatmen blong tri provins ia i klosem ol ofis mo no opereit.”
Mr Johnson i talem se i no evri kavman dipatmen i klos from i kat sam oli provaedem essential seves mo i wan mas blong opereit. Ol ofis ia hemi Weta Ofis, Vila Central Hospital, Polis mo Media.
tpi_Latn tpi_Latn tpi_Latn tpi_Latn mri_Latn tpi_Latn tpi_Latn tpi_Latn